The Funk Brothers

The Funk Brothers oli studioyhtye, jota levy-yhtiö Motown käytti levytyksissä. Sen jäsenet olivat detroitilaisia studiomuusikoita, jotka soittivat useimpien Motown Records -yhtiön levyjen taustalla 1959–1972, kunnes yhtiö muutti Los Angelesiin. The Funk Brothers soitti sellaisten Motown-hittien kuin ”My Girl”, ”I Heard It Through the Grapevine”, ”Baby Love”, ”Signed, Sealed, Delivered I'm Yours”, ”Papa Was a Rollin' Stone”, ”The Tears of a Clown” ja ”(Love is Like a) Heat Wave” taustalla.

Funk Brothersin merkitys on kuvattu Paul Justmanin dokumenttifilmissä Standing in the Shadows of Motown, joka perustuu Allan Slutskyn samannimiseen kirjaan. Teokset ovat kuvanneet yhtyeen merkitystä arvioimalla, että Funk Brothers ”saanut enemmän listäykkösiä kuin The Beatles, Elvis, The Rolling Stones ja The Beach Boys yhteensä.”Justman, Paul. Standing in the Shadows of Motown.

Pitkäaikaisista jäsenistä Bob Babbit kuoli 16. kesäkuuta 2012 Nashvillessa.Funk Brothersin basisti kuoli. Helsingin Sanomat 18.7.2012, s. B1.

Yhtye esiintyi Kulttuuritalolla vuonna 2007 sekä Helsingin jäähallilla vuonna 2004.

 Lähteet 


Luokka:Yhdysvaltalaiset soulyhtyeet